Home Guia d’Opistobranquis Nudibranchia Doridina Doridoidei Doridoidea Felimare bilineata
Felimare bilineata per Enric Madrenas
Font taxonòmica: World Register of Marine Species (AphiaID: 597516).
Pot arribar als 25 mm de longitud. Cos llarg i estret de color blau fosc, amb una línia groga que recorre el marge del dors a tot el seu voltant. El nom específic es deu a una doble línia groga dorsal que va des de la zona posterior dels rinòfors fins a la brànquia; aquesta línia forma un arc ample davant dels rinòfors i envolta la beina branquial, continuant una mica per darrere d’ella. Rinòfors i fulles branquials també blaus, amb el raquis dorsal groc. A la paret lateral del cos hi ha una línia groga contínua i altres discontínues per sota d’ella que continuen fins a la cua de manera irregular. El peu és també de color blavós i forma un parell de tentacles propodials triangulars. La boca té un parell de palps orals curts.
Viu en substrats rocallosos amb abundància d’algues, hidrozous i les esponges de les que s’alimenta.
Bilineata. Del Llatí “bi”, dos + “linea”, línia, ratlla.
Aquesta espècie ha estat citada a la costa atlàntica del Marroc, Madeira, les Illes Canàries, les Illes Balears i en tota la costa de la Península Ibèrica des de Portugal fins a Catalunya. És una espècie relativament freqüent en el sud de la costa catalana, però també s’ha observat en certs llocs del Maresme i la Costa Brava (on és rara).
Cites georeferenciades conegudes de l´espècie: Felimare bilineata
Referències per l´espècie: Felimare bilineata
Aquesta gràfica mostra la probabilitat d´observació mensual de Felimare bilineata basada en els nostres propis registres.
Fotos de microscopia: © Luis Sánchez Tocino, reproduït amb autorització.
Ballesteros, Manuel, Enric Madrenas, Miquel Pontes (2012-2019) "Felimare bilineata" in OPK-Opistobranquis, Published: 15/10/2013, Accessed: 17/10/2019 at (https://opistobranquis.info/ca/m7sXe)